Di tmetti taqbaylit, imɣaren d temɣarin, ttwassnen aṭas s useqdec n yinzan deg tmeslayt-nsen, acku timɣarin ttawint-ten-id ɣef tlawin s umata, ladɣa tislit, ma d yimɣaren ɣef wayen yeɛnan uguren i d-yettillin di tmetti. Akken neẓra, llan aṭas n yimusnawen i yesmersen agerruj-agi di tẓuri-nsen (imedyazen, icenayen…), deg umedya Meɛtub Lwennas, si Muḥend u Mḥend…, d wid i yesxedmen aṭas n yinzan di tmedyazt-nsen, acku yal inzi yesɛa anamek asugnen-is.